《长命洲》
宋代·马之纯

如何长命作洲名，梁武当时此放生。
鹅鸭成群如市肆，鸡豚无放似屯营。
岂知半被狸奴食，宁免私为鹤户烹。
不杀自然能不放，却将实祸博虚声。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。